**ΑΝΑΡΤΗΤΕΟ ΣΤΟ ΔΙΑΔΙΚΤΥΟ**

|  |  |  |
| --- | --- | --- |
|  | |  |
| **ΕΛΛΗΝΙΚΗ ΔΗΜΟΚΡΑΤΙΑ** | | **Αθήνα 21 - 12 -2018** |
|  | | **Αριθ. Πρωτ.: 30/002/000/7855/2018** | |
| **ΓΕΝΙΚΗ ΔΙΕΥΘΥΝΣΗ** | |  | |
| **ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ** | |  | |
| **ΔΙΕΥΘΥΝΣΗ ΣΧΕΔΙΑΣΜΟΥ& ΥΠΟΣΤΗΡΙΞΗΣ ΕΡΓΑΣΤΗΡΙΩΝ** | | **Προς:** | | | | |
| **ΤΜΗΜΑ Α’** | | **Κάθε ενδιαφερόμενο** | | | | |
| **Ταχ. Δ/νση: Αν. Τσόχα 16** | |  | | | | |
| **Ταχ. Κώδικας: 11521-Αθήνα** | |  |
| **Πληροφορίες: Ε. Βραχάτη**  **Τηλέφωνο: 2106479279**  **Φαξ: 2106479727** | |  |
| **E-mail: support@gcsl.gr** | |  |
|  | |  |
| «Πρόσκληση υποβολής προσφορών για την ανάθεση παροχής υπηρεσιών εργασιών επισκευής και συντήρησης ανελκυστήρων των κτιρίων του Γενικού Χημείου του Κράτους με τη διαδικασία της απευθείας ανάθεσης» | | | | | |
| Αναθέτουσα Αρχή: | | Γενικό Χημείο του Κράτους, Αν. Τσόχα 16, ΤΚ 115 21 Αθήνα,  ΤΗΛ. 2106479000, FAX: 210 6479285 | | | | |
| ΚΑΕ: | | 0863 «ΣΥΝΤΗΡΗΣΗ ΚΑΙ ΕΠΙΣΚΕΥΗ ΚΤΗΡΙΩΝ» | | | | |
| CPV: | | 50750000-7 «Υπηρεσίες συντήρησης ανελκυστήρων» | | | | |
| Κριτήριο Ανάθεσης: | | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) | | | | |
| Προϋπολογισθείσα δαπάνη: | | 19.000€ συμπεριλαμβανομένου του Φ.Π.Α. | | | | |
| Καταληκτική ημερομηνία υποβολής προσφορών | | 23/01/2019 | | | | |
| Διάρκεια ισχύος προσφορών: | | 180 μέρες από την επομένη της καταληκτικής ημερομηνίας για την υποβολή των προσφορών | | | | |

***1.Αντικείμενο και προϋπολογισμός***

Το Γενικό Χημείο του Κράτους (Γ.Χ.Κ.) προκηρύσσει πρόσκληση ενδιαφέροντος, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) για τις εργασίες επισκευής και συντήρησης των ανελκυστήρων για ένα έτος, με τη διαδικασία της απευθείας ανάθεσης.

Για τη σύνταξη και κατάθεση των προσφορών θα πρέπει να διευκρινιστούν τα ακόλουθα:

* Η προσφορά θα πρέπει να αφορά στο σύνολο των εργασιών που απαιτούνται για την επισκευή και συντήρηση ανελκυστήρων κάθε Χημικής Υπηρεσίας και όχι σε μέρος αυτών. Για τις ανάγκες της παρούσας πρόσκλησης, οι συστεγαζόμενες Διευθύνσεις και Χημικές Υπηρεσίες στο κτίριο, επί της οδού Αν. Τσόχα 16-T.K. 11521-Αθήνα,η Χημική Υπηρεσία Πειραιά επί της οδού Ακτής Κονδύλη 32 -Τ.Κ. 18510 και η Χημική Υπηρεσία Ελευσίνας επί της οδού Κανελλοπούλου 4-Τ.Κ. 19200, αντιμετωπίζονται ως ενιαίο σύνολο.
* Μειοδότης αναδεικνύεται ο υποψήφιος που προσφέρει τη χαμηλότερη τιμή του αθροίσματος της ετήσιας συντήρησης και της επισκευής όπου περιγράφεται.
* Οι τεχνικές απαιτήσεις και προδιαγραφές των εργασιών περιγράφονται αναλυτικά στο Παράρτημα Α’.

Η συνολική, προϋπολογισθείσα δαπάνη, ανέρχεται στο ποσό των 19.000€,συμπεριλαμβανομένου ΦΠΑ και θα βαρύνει τις πιστώσεις του προϋπολογισμού του Ε.Τ.Ε.Π.Π.Α.Α. οικονομικού έτους 2018 (ΚΑΕ 0863).

Ο επιμερισμός της δαπάνης ως προς τις υπηρεσίες επισκευής-συντήρησης ανελκυστήρων του ΓΧΚ, παρατίθεται στον παρακάτω πίνακα:

| **ΠΙΝΑΚΑΣ Π/Υ ΕΠΙΣΚΕΥΗΣ-ΣΥΝΤΗΡΗΣΗΣ ΑΝΕΛΚΥΣΤΗΡΩΝΓΧΚ** | | |
| --- | --- | --- |
| **α/α** | **ΥΠΗΡΕΣΙΕΣ ΕΠΙΣΚΕΥΗΣ-ΣΥΝΤΗΡΗΣΗΣ ΑΝΕΛΚΥΣΤΗΡΩΝ ΓΧΚ** | **Π/Υ ΑΝΑ ΥΠΗΡΕΣΙΑ ΜΕ ΦΠΑ** |
| **1** | ΚΕΝΤΡΙΚΗ ΥΠΗΡΕΣΙΑ-ΣΥΣΤΕΓΑΖΟΜΕΝΕΣ ΧΗΜΙΚΕΣ ΥΠΗΡΕΣΙΕΣ,Χ.Υ. ΠΕΙΡΑΙΑ,Χ.Υ. ΕΛΕΥΣΙΝΑΣ | 16.000€ |
| **2** | Χ.Υ. ΚΕΝΤΡΙΚΗΣ ΜΑΚΕΔΟΝΙΑΣ ΘΕΣΣΑΛΟΝΙΚΗ | 1.000€ |
| **3** | Χ.Υ. ΛΑΡΙΣΑΣ | 1.000€ |
| **4** | Χ.Υ. ΛΙΒΑΔΕΙΑΣ (ΛΙΒΑΔΕΙΑ) | 1.000€ |
|  | **Σύνολο** | **19.000€** |

**Προβλεπόμενες επιπλέον υποχρεώσεις του Αναδόχου**:

* Ο Ανάδοχος υποχρεούται να τηρεί πλήρη εχεμύθεια, να μη γνωστοποιεί σε τρίτους και να κρατεί μυστική κάθε πληροφορία που περιέρχεται στην αντίληψή του από την εκτέλεση της σχετικής σύμβασης.
* Ο Ανάδοχος έχει κάθε ευθύνη και υποχρέωση για την πρόσληψη, την αμοιβή και την ασφάλιση των εργαζομένων, σύμφωνα με τα οριζόμενα στην ισχύουσα εθνική κλαδική διαιτητική απόφαση για τους όρους αμοιβής και εργασίας των εργαζομένων στις επιχειρήσεις παροχής υπηρεσιών όλης της χώρας.
* Ο Ανάδοχος έχει κάθε ευθύνη πληρωμής προστίμων ή αποζημιώσεων, σε περίπτωση ατυχήματος ή δυστυχήματος για το προσωπικό που θα διαθέτει για την εκτέλεση των υπηρεσιών τεχνικής υποστήριξης, όπως και κάθε αστική ή ποινική ευθύνη που θα προκύψουν άμεσα ή έμμεσα από την εκτέλεση των υπηρεσιών αυτών.
* Εάν ο Ανάδοχος αναθέσει την εκτέλεση του έργου ή μέρους του έργου σε υπεργολάβο, υποχρεούται άμεσα να ενημερώνει εγγράφως την Αναθέτουσα Αρχή. Ο Ανάδοχος και ο υπεργολάβος ευθύνονται αλληλεγγύως και εις ολόκληρoν, έναντι των εργαζομένων για την καταβολή των πάσης φύσεως αποδοχών και ασφαλιστικών εισφορών.

1. ***Υποβολή Προσφορών***

### Οι υποψήφιοι ανάδοχοι καλούνται να υποβάλλουν την τεχνική και οικονομική τους προσφορά σε ενιαίο σφραγισμένο φάκελο με τα ΣΤΟΙΧΕΙΑ ΥΠΟΨΗΦΙΟΥ (ΕΠΩΝΥΜΙΑ, ΔΙΕΥΘΥΝΣΗ, ΤΗΛΕΦΩΝΟ, ΦΑΞ και E-MAIL του ΔΙΑΓΩΝΙΖΟΜΕΝΟΥ),τα ΣΤΟΙΧΕΙΑ ΑΠΟΔΕΚΤΗ (ΑΝΕΞΑΡΤΗΤΗ ΑΡΧΗ ΔΗΜΟΣΙΩΝ ΕΣΟΔΩΝ,ΓΕΝΙΚΗ ΔΙΕΥΘΥΝΣΗ ΓΕΝΙΚΟΥ ΧΗΜΕΙΟΥ ΤΟΥ ΚΡΑΤΟΥΣ,ΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ–ΤΜΗΜΑ Α΄), την ένδειξη «Να μην ανοιχθεί από το πρωτόκολλο ή τη γραμματεία», καθώς και την ένδειξη: «ΠΡΟΣΦΟΡΑ για την ανάθεση παροχής υπηρεσιών συντήρησης και επισκευής ανελκυστήρων των κτιρίων του Γενικού Χημείου του Κράτους, με τη διαδικασία της απευθείας ανάθεσης» το αργότερο μέχρι 23/01/2019 στο Γενικό Χημείο του Κράτους στη διεύθυνση Αν. Τσόχα 16, ΤΚ 11521‐Αθήνα, 1ος όροφος, γραφείο 2 (Πρωτόκολλο).Οι προσφορές μπορούν να κατατεθούν στην ως άνω διεύθυνση:

* Προσωπικώς ή με εκπρόσωπό τους,
* Ταχυδρομικώς, επί αποδείξει.

Εναλλακτικά, οι προσφορές μπορούν να αποσταλούν μέσω email στην ηλεκτρονική διεύθυνση support@gcsl.gr ή μέσω fax στο 210-6479206.

**Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α) Δύο (2)αντίγραφα** του συμπληρωμένου από τον συμμετέχοντα **ΕΝΤΥΠΟΥ ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ** του ΠΑΡΑΡΤΗΜΑΤΟΣ Β της παρούσας, με όλες τις σελίδες του αριθμημένες και υπογεγραμμένες από το νόμιμο εκπρόσωπο και με σφραγίδα του προσφέροντος στην τελευταία σελίδα.

**β)Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα Γ’.

**Διευκρίνιση:**

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

1. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε.
2. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.
3. Σε κάθε άλλη περίπτωση νομικού προσώπου τους νόμιμους εκπροσώπους του.
4. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που συμμετέχει σε αυτήν.

Οι προσφορές θα συντάσσονται με βάση το ΕΝΤΥΠΟ της ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.

Η αναγραφόμενη τιμή στην Τεχνική και Οικονομική Προσφορά θα πρέπει να αφορά στο σύνολο των παρεχόμενων υπηρεσιών συντήρησης και επισκευής.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές προσφορές που ξεπερνούν τον προϋπολογισμό.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της Πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Αναθέτουσας Αρχής τα στοιχεία των προσφορών είναι δυνατόν να τύχουν περαιτέρω διαπραγμάτευσης και διευκρινίσεων.

Οι προσφέροντες, θα πρέπει να διαθέτουν πέραν της εμπειρίας και τις απαιτούμενες με το αντικείμενο των υπηρεσιών άδειες.

***3 .Ισχύς προσφορών***

Οι προσφορές ισχύουν και δεσμεύουν τους συμμετέχοντες στην πρόσκληση για εκατόν ογδόντα (180) μέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

***4. Τιμές***

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων υπηρεσιών σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.

Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

**Ειδικοί όροι**

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, εφόσον συγκατατεθούν για αυτήν, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του ν. 4412/2016.

***5. Αξιολόγηση προσφορών-Ανάθεση***

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (χαμηλότερη τιμή). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων και των τεχνικών προδιαγραφών. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να προσκομίσει φορολογική και ασφαλιστική ενημερότητα (κύριας και επικουρικής) καθώς και απόσπασμα του ποινικού μητρώου με ημερομηνία έκδοσης μεταγενέστερης της ημερομηνίας πρόσκλησης υποβολής των δικαιολογητικών. Ελλείψει αυτού, θα κληθεί να προσκομίσει ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις. Στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), η υποχρέωση αυτή αφορά κατ’ ελάχιστον τους διαχειριστές. Στις περιπτώσεις ανωνύμων εταιρειών (Α.Ε.), η υποχρέωση του προηγούμενου εδαφίου αφορά κατ’ ελάχιστον τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου. Σε όλες τις υπόλοιπες περιπτώσεις νομικών προσώπων, η υποχρέωση των προηγούμενων εδαφίων αφορά στους νόμιμους εκπροσώπους τους.

Στη συνέχεια ακολουθεί η υπογραφή της απόφασης ανάθεσης. Ο ανάδοχος θα κληθεί να υπογράψει σύμβαση με το Γ.Χ.Κ. για ποσό μεγαλύτερο των 2.500,00 €. Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 5% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο διάρκειας της σύμβασης.

***6. Παράδοση – παραλαβή***

Η παροχή των ζητούμενων υπηρεσιών συντήρησης ανελκυστήρων των κτιρίων του Γενικού Χημείου του Κράτους θα γίνεται, για ένα έτος από την ημερομηνία υπογραφής της Σύμβασης ή εφόσον δεν απαιτείται σύμβαση της κοινοποίησης στον μειοδότη της Απόφασης Ανάθεσης στις Χημικές Υπηρεσίες του Γενικού Χημείου του Κράτους και συγκεκριμένα στις παρακάτω διευθύνσεις:

|  |  |  |  |  |  |  |  |
| --- | --- | --- | --- | --- | --- | --- | --- |
| **Υπηρεσίες Γ.Χ.Κ.** | **Διεύθυνση** | **Υπεύθυνος Επικοινωνίας** | **Τηλέφωνο** | | **FAX** | | **E-mail** |
| **ΥΠΗΡΕΣΙΕΣ ΑΤΤΙΚΗΣ** | | | | | | | |
| **Κεντρική Υπηρεσία -** **Συστεγαζόμενες Χ.Υ.** | Αν. Τσόχα 16,  Τ.Κ. 11521, Αμπελόκηποι | Γ. Τσαγκαρόπουλος  Σ. Λατίφης | 2106479000  2106479129 | | **210 6438766** | | [support@gcsl.gr](mailto:support@gcsl.gr) |
| **Χ.Υ. Ελευσίνας** | Κανελλοπούλου 4,  Τ.Κ. 19200, Ελευσίνα | Θ. Σαββίδης | 2105546692 | | 210 5546277 | | [elefsina@gcsl.gr](mailto:elefsina@gcsl.gr) |
| **Χ.Υ. Πειραιά** | Ακτή Κονδύλη 32,  Τ.Κ. 18510, Πειραιάς | Κ. Παπαδοπούλου | **213 2118121** | | **210 4613998** | | [piraeus@gcsl.gr](mailto:piraeus@gcsl.gr) |
| **ΥΠΗΡΕΣΙΕΣ ΠΕΡΙΦΕΡΕΙΑΣ** | | | | | | | |
| **Χ.Υ. Κεντρικής Μακεδονίας (Θεσσαλονίκη)** | Ν. Βότση 1,  Τ.Κ. 54625, Θεσσαλονίκη | Π. Ταραντίλη | **2310 5023252313 336637**  **2313336661** | **2313 336659** | | [thessaloniki@gcsl.gr](mailto:thessaloniki@gcsl.gr) | |
| **Χ.Υ. Λάρισας** | Φαρσάλων 21,  Τ.Κ. 41335, Λάρισα | Μ. Μπακαγιάννης | 2410555972  2413511900 | 2413511940  2410555982 | | [larisa@gcsl.gr](mailto:larisa@gcsl.gr) | |
| **Χ.Υ. Λιβαδειάς (Λιβαδειά)** | Φιλολάου 2,  Τ.Κ. 32100, Λιβαδειά | Αδ. Χατζηπαναγιώτου | 2261022651  22613 52500 | 22613 52512 | | [livadeia@gcsl.gr](mailto:livadeia@gcsl.gr) | |

Η παραλαβή των υπηρεσιών συντήρησης των ανελκυστήρων θα γίνεται από τις αρμόδιες επιτροπές παραλαβής των αντίστοιχων Χημικών Υπηρεσιών και εφόσον οι εργασίες είναι σύμφωνες με τις προδιαγραφές της προσφοράς και της πρόσκλησης. Οι αρμόδιες Επιτροπές Παραλαβής θα συντάσσουν σε διάστημα ενός (1) μηνός μετά το πέρας κάθε τριμήνου, σχετικό πρωτόκολλο παραλαβής (εις τετραπλούν) για τις παρεχόμενες υπηρεσίες που παρασχέθηκαν, συνοδευόμενο από τα αντίστοιχα παραστατικά. Κατά τη διαδικασία παραλαβής καλείται να παραστεί, εφόσον το επιθυμεί, ο ανάδοχος και διενεργείται ποσοτικός και ποιοτικός έλεγχος. Μετά την κοινοποίηση του πρωτοκόλλου παραλαβής από την αρμόδια Επιτροπή Παραλαβής στον ανάδοχο, εκδίδεται το τιμολόγιο, με βάση το οποίο θα πληρωθεί ο ανάδοχος.

Η παροχή υπηρεσιών επισκευής των ανελκυστήρων στην Κεντρική Υπηρεσία και στη Χημική Υπηρεσία Πειραιά θα γίνει εντός δύο μηνών από την υπογραφή της Σύμβασης. Η παραλαβή θα γίνει από τις αρμόδιες επιτροπές παραλαβής των αντίστοιχων Χημικών Υπηρεσιών και εφόσον οι εργασίες είναι σύμφωνες με τις προδιαγραφές της προσφοράς και της πρόσκλησης. Οι αρμόδιες Επιτροπές Παραλαβής θα συντάσσουν σε διάστημα ενός (1) μηνός μετά το πέρας των εργασιών, σχετικό πρωτόκολλο παραλαβής (εις τετραπλούν) για τις παρεχόμενες υπηρεσίες που παρασχέθηκαν, συνοδευόμενο από τα αντίστοιχα παραστατικά. Κατά τη διαδικασία παραλαβής καλείται να παραστεί, εφόσον το επιθυμεί, ο ανάδοχος και διενεργείται ποσοτικός και ποιοτικός έλεγχος. Μετά την κοινοποίηση του πρωτοκόλλου παραλαβής από την αρμόδια Επιτροπή Παραλαβής στον ανάδοχο, εκδίδεται το τιμολόγιο, με βάση το οποίο θα πληρωθεί ο ανάδοχος.

Οι ως άνω υπηρεσίες (επισκευής και συντήρησης) θα συνοδεύονται από το σχετικό δελτίο παροχής υπηρεσιών, στο οποίο υποχρεωτικά θα αναγράφεται και ο αριθμός πρωτοκόλλου της απόφασης ανάθεσης ή/και της Σύμβασης και ο κωδικός ΚΑΕ 0863. Τα ίδια στοιχεία πρέπει να αναφέρονται και στο τιμολόγιο των υπηρεσιών.

Στην περίπτωση κατά την οποία η παρεχόμενη υπηρεσία επισκευής και συντήρησης των ανελκυστήρων των κτιρίων του Γενικού Χημείου του Κράτους κρίνεται απορριπτέα, ο ανάδοχος υποχρεούται να την παρέχει επιτυχώς εντός πέντε (5) ημερών από την απόρριψή της, αλλιώς υπόκειται στις προβλεπόμενες από τη νομοθεσία κυρώσεις.

Ο συμβατικός χρόνος παροχής των υπηρεσιών μπορεί με απόφαση της Αναθέτουσας Αρχής να παρατείνεται ή να μετατίθεται, ύστερα από σχετικό αίτημα του Αναδόχου που υποβάλλεται υποχρεωτικά πριν από τη λήξη του αντίστοιχου συμβατικού χρόνου ή και χωρίς προηγούμενο αίτημα του αναδόχου στην περίπτωση σοβαρότατων λόγων που συνιστούν αντικειμενική αδυναμία εμπρόθεσμης παροχής των υπηρεσιών ή σε περιπτώσεις που συντρέχουν λόγοι που συνιστούν ανωτέρα βία ή σε λοιπές περιπτώσεις που η καθυστέρηση παροχής των υπηρεσιών οφείλεται σε υπαιτιότητα της Αναθέτουσας Αρχής.

Μετά τη λήξη του συμβατικού χρόνου οι παρεχόμενες υπηρεσίες δεν παραλαμβάνονται από την Επιτροπή Παραλαβής μέχρι την έκδοση της απόφασης σχετικά με την αιτηθείσα παράταση.

Σε περίπτωση που ο Ανάδοχος, για λόγους που οφείλονται σε αυτόν, δεν εκπληρώνει ή δεν εκπληρώνει προσηκόντως τις συμβατικές του υποχρεώσεις, η Αναθέτουσα Αρχή δικαιούται να υπαναχωρήσει από τη σύμβαση αυτή και να ζητήσει τη λύση της.

***7. Τρόπος πληρωμής***

Η πληρωμή της αξίας των υπό προμήθεια υπηρεσιών θα γίνει σε Ευρώ, βάσει τιμολογίου του ανάδοχου, στο οποίο θα αναγράφεται ο ΚΑΕ 0863 και ο αριθμός πρωτοκόλλου της Απόφασης ανάθεσης ή ο αριθμός Σύμβασης, μετά την οριστική ποσοτική και ποιοτική παραλαβή των υπηρεσιών από την αρμόδια Επιτροπή Παραλαβής.

Η πληρωμή του Αναδόχου για τις παρεχόμενες υπηρεσίες επισκευής των ανελκυστήρων θα πραγματοποιηθεί μετά την ολοκλήρωση των υπό ανάθεση υπηρεσιών, οπότε και ο Ανάδοχος θα εκδώσει τα αντίστοιχα τιμολόγια παροχής υπηρεσιών και μετά την έκδοση των αντίστοιχων πρωτοκόλλων οριστικής παραλαβής από την αρμόδια Επιτροπή παραλαβής.

Για τις υπηρεσίες συντήρησης η αμοιβή θα καταβάλλεται τμηματικά (ανά τρίμηνο), μετά την παραλαβή των αντίστοιχων υπηρεσιών από τις κατά τόπους αρμόδιες Επιτροπές Παραλαβής.

Για την πληρωμή του ο ανάδοχος θα πρέπει να υποβάλλει μαζί με το τιμολόγιό του και τα κάτωθι:   
α) λίστα με τις κανονικές επισκέψεις προληπτικής συντήρησης και τις έκτακτες επισκέψεις κατασταλτικής συντήρησης (επισκευής βλαβών)   
β) περιγραφή βλάβης και ανταλλακτικά που χρησιμοποιήθηκαν για την αποκατάσταση της βλάβης εφόσον δεν συμπληρωθούν τα βιβλία για οποιοδήποτε νόμιμο λόγο   
 γ) υπογεγραμμένο ειδικό δελτίο επιθεώρησης των ανελκυστήρων ενός εκάστου ανά συντήρηση (δυο φορές για κάθε μήνα) με τις αντίστοιχες εργασίες   
δ) τα βιβλία των ανελκυστήρων υπογεγραμμένα.

Η πληρωμή θα γίνει με έκδοση τραπεζικής επιταγής στο όνομα του δικαιούχου, που θα εξοφληθεί στην Τράπεζα Ελλάδος και σε βάρος του προϋπολογισμού του Ε.Τ.Ε.Π.Π.Α.Α. οικονομικού έτους 2018, ΚΑΕ 0863, με την προσκόμιση των παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Ο ΦΠΑ βαρύνει το Ελληνικό Δημόσιο. Από την πληρωμή παρακρατούνται οι ισχύουσες κάθε φορά νόμιμες κρατήσεις. Επίσης, παρακρατείται φόρος εισοδήματος 8%. Η πληρωμή θα γίνεται μόνο μετά την προσκόμιση βεβαιώσεων φορολογικής και ασφαλιστικής ενημερότητας.

Κατά τα λοιπά ισχύουν οι διατάξεις περί Κρατικών Προμηθειών.

Η παρούσα Πρόσκληση θα αναρτηθεί στη «ΔΙΑΥΓΕΙΑ», **στην ιστοσελίδα του ΓΧΚ (**[www.gcsl.gr](http://www.gcsl.gr)) και στην ιστοσελίδα της Α.Α.Δ.Ε. ([www.aade.gr](http://www.aade.gr))

|  |  |  |  |
| --- | --- | --- | --- |
|  |  |  | **ΜΕ ΕΝΤΟΛΗ ΤΟΥ ΔΙΟΙΚΗΤΗ ΤΗΣ Α.Α.Δ.Ε.**  **Η ΠΡΟΪΣΤΑΜΕΝΗ ΤΗΣ ΓΕΝΙΚΗΣ ΔΙΕΥΘΥΝΣΗΣ ΤΟΥ Γ.Χ.Κ.** |
|  |  |  | **ΣΟΦΙΑ ΖΗΣΗ** |

**Συνημμένα**:

1. Παράρτημα Α’: Τεχνικές απαιτήσεις και προδιαγραφές των εργασιών
2. Παράρτημα Β’: Έντυπο Τεχνικής και Οικονομικής Προσφοράς
3. Υπόδειγμα Υπεύθυνης δήλωσης
4. Παράρτημα Γ’: Πίνακας του υφιστάμενου εξοπλισμού ανελκυστήρων στις Υπηρεσίες του ΓΧΚ

**Κοινοποίηση:**

1. Διεύθυνση Προϋπολογισμού & Δημοσιονομικών Αναφορών ΑΑΔΕ (email:[a.giannaki@aade.gr](mailto:a.giannaki@aade.gr))
2. Χ.Υ. Πειραιά
3. Χ.Υ. Ελευσίνας
4. Χ.Υ. Κεντρικής Μακεδονίας
5. Χ.Υ. Λάρισας
6. Χ.Υ. Λιβαδειάς

**Εσωτ. Διανομή:**

1. Γραφείο Προϊσταμένου Γενικής Διεύθυνσης Γενικού Χημείου του Κράτους
2. Διεύθυνση Σχεδιασμού & Υποστήριξης Εργαστηρίων, Τμήματα Α’, Β’ & Γ’

**ΠΑΡΑΡΤΗΜΑ Α’ – ΤΕΧΝΙΚΕΣ ΑΠΑΙΤΗΣΕΙΣ &ΠΡΟΔΙΑΓΡΑΦΕΣ**

**της υπ’ αριθμόν 30/002/000/7855/2018 πρόσκλησης υποβολής προσφορών για την ανάθεση παροχής υπηρεσιών συντήρησης και επισκευής ανελκυστήρων των κτιρίων του Γενικού Χημείου του Κράτους**

**ΠΡΟΥΠΟΛΟΓΙΣΜΟΣ:19.000€ ΜΕ ΦΠΑ**

**CPV:50750000-7 ΚΑΕ: 0863**

**Α. ΤΕΧΝΙΚΕΣ ΑΠΑΙΤΗΣΕΙΣ**

**Α1. Αντικείμενο ανάθεσης**

Σκοπός της πρόσκλησης είναι η παροχή υπηρεσιών συντήρησης, κάθε δεκαπέντε ημέρες και επισκευής των ανελκυστήρων των κτιρίων του Γενικού Χημείου του Κράτους, που περιλαμβάνονται στην παρούσα πρόσκληση.

Ο ανάδοχος έχει υποχρέωση να προβαίνει σε συστηματικό έλεγχο και διατήρηση της καλής και ασφαλούς λειτουργίας των ανελκυστήρων των κτιρίων του Γ.Χ.Κ.. Με την ανάληψη των καθηκόντων συντήρησης, ο ανάδοχος θα μεταφέρει τους ανελκυστήρες στην μερίδα του και θα αναλάβει :

1. την παραλαβή των βιβλίων συντήρησης από την αρμόδια εποπτεύουσα αρχή
2. τη συμπλήρωσή τους με τα απαραίτητα δικαιολογητικά
3. την ενημέρωσή τους με την τρέχουσα καταγραφή όλης της προληπτικής και κατασταλτικής συντήρησης έως και
4. την απόδοσή τους στο Τμήμα Α’ της Δ/νσης ΣΥΠΕ για το κτίριο επί της οδού Αν. Τσόχα 16 και στους κατά τόπους Προϊσταμένους των Χημικών Υπηρεσιών, πλήρως τακτοποιημένα εντός μηνός από την υπογραφή της σύμβασης με τον νέο Ανάδοχο.
5. την έκδοση πιστοποιητικού καλής λειτουργίας κάθε ανελκυστήρα.

Επίσκεψη των Υποψήφιων Ανάδοχων στις εγκαταστάσεις για την επισκευή και συντήρηση των οποίων προτίθενται να υποβάλλουν προσφορά κρίνεται απαραίτητη και είναι δυνατή κατόπιν συνεννόησης με τις κατά τόπους Χημικές Υπηρεσίες.

**ΥΠΟΧΡΕΩΣΕΙΣ ΑΝΑΔΟΧΟΥ.**

* Οι εργασίες συντήρησης που θα πραγματοποιηθούν θα είναι οι προβλεπόμενες από το Νόμο όπως αναλυτικά περιγράφονται από τις προδιαγραφές του προτύπου   
  ΕΛΟΤ 81.1. (ηλεκτρομηχανικοί ανελκυστήρες),   
  ΕΛΟΤ 81.2. (υδραυλικοί ανελκυστήρες) και  
  ΕΛΟΤ 81-80/2006 (για την βελτίωση της ασφάλειας των εγκατεστημένων ανελκυστήρων πριν την εφαρμογή της οδηγίας 95/16/ΕΚ )  
  καθώς και από τα   
  ΦΕΚ Β 815/11-9-97 (κατασκευή και λειτουργία ανελκυστήρων , εφαρμογή της 95/16/ΕΚ)  
  ΦΕΚ Β 291/8-3-2002 (συμπλήρωση των διατάξεων σχετικά με την εγκατάσταση, λειτουργία, συντήρηση και ασφάλεια των ανελκυστήρων  
  ΦΕΚ 1797/21-12-2005 (αντικατάσταση όρων των 2 προηγουμένων, ισχύον νομικό πλαίσιο για παλιούς και νέους ανελκυστήρες)   
  ΦΕΚ 2604 Β/ 22-12-2008 (Συμπλήρωση διατάξεων σχετικά με την εγκατάσταση, λειτουργία, συντήρηση και ασφάλεια των ανελκυστήρων)  
  Η συντήρηση γίνεται πάντα σύμφωνα με τις ισχύουσες κατά την διάρκεια της σύμβασης από τη Νομοθεσία διατάξεις.
* Ο Ανάδοχος υποχρεούται να προβαίνει σε συντήρηση των Ανελκυστήρων ανά 15νθήμερον (κάθε 1η και 15η κάθε μήνα) εργάσιμη ημέρα, απαραίτητα κατά τις πρωινές ώρες και με την παρουσία της αρμόδιας επιτροπής.

1. Ο Ανάδοχος είναι υποχρεωμένος να επιδείξει σε όλους τους θυρωρούς και στον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και στους κατά τόπους Προϊσταμένους των Χημικών Υπηρεσιών τον τρόπο απεγκλωβισμού για την περίπτωση εγκλωβισμού σε δυσχερείς ώρες.
2. Ο συντηρητής υποχρεούται επίσης στην **ταχεία προσέλευση** στο κτίριο για την επισκευή κάθε εμφανιζόμενης βλάβης και την αποκατάσταση της κανονικής λειτουργίας των Ανελκυστήρων εντός τριών (3) ωρών **το** **αργότερο** από της ειδοποιήσεώς του από την Υπηρεσία ανεξαρτήτως εργάσιμης ή μη ημέρας και επί 24ώρου βάσεως και για όλες τις ημέρες του χρόνου.
3. Ο Ανάδοχος είναι υποχρεωμένος να διαθέτει τα καθοριζόμενα από το Νόμο συνεργεία σε αριθμό και άδειες. Επίσης θα πρέπει να προσκομίσει τις αντίστοιχες άδειες και βεβαιώσεις ασφαλιστικών εισφορών για το προσωπικό που απασχολεί.
4. Επίσης υποχρεούται να καταχωρεί ανελλιπώς τις εργασίες που εκτελεί στα αντίστοιχα προβλεπόμενα βιβλία συντήρησης.

α)Καθημερινά και για οποιαδήποτε βλάβη-ανωμαλία στην λειτουργία των Ανελκυστήρων και  
β) κάθε 15 ημέρες ότι έγινε η προληπτική συντήρηση και οι Ανελκυστήρες λειτουργούν με ασφάλεια.

1. Επίσης είναι υποχρεωμένος να προσκομίσει βιβλία συντήρησης επιθεώρησης των Ανελκυστήρων θεωρημένα από την αρμόδια Νομαρχία, ή όποιο άλλο αρμόδιο όργανο, στα οποία θα τηρείται χωριστή μερίδα παρακολουθήσεως για κάθε ένα από τους εγκατεστημένους ανελκυστήρες και τα οποία θα ενημερώνονται υποχρεωτικά σε κάθε επίσκεψη του εργολάβου για τη συντήρηση και τις επισκευές που έλαβαν χώρα.

Τα βιβλία αυτά θα τηρούνται απαραιτήτως σε καλή κατάσταση και προστατευμένα στο γραφείο του Προϊσταμένου του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και των κατά τόπους Προϊσταμένων των Χημικών Υπηρεσιών ή όποιο άλλο ορισθεί και στη θέση τους εντός των μηχανοστασίων θα υπάρχει καρτέλα ελέγχου, όπως προβλέπεται από την σχετική νομοθεσία, την οποία θα ενημερώνει για οποιαδήποτε παρέμβαση, με αντίστοιχη σήμανση ότι τα βιβλία βρίσκονται στο ως άνω γραφείο.

Τα βιβλία θα είναι απαραίτητα υπογεγραμμένα στο τέλος του τριμήνου ως απαραίτητη προϋπόθεση για την πληρωμή. Θα είναι διαθέσιμα ανά πάσα στιγμή για έλεγχο από τους αρμόδιους παρακολούθησης των εργασιών συντήρησης και επισκευής των ανελκυστήρων.

**ΥΠΟΧΡΕΩΣΕΙΣ ΣΥΝΤΗΡΗΤΗ.**

Η προσφερόμενη τιμή περιλαμβάνει τις παρακάτω υποχρεώσεις του Αναδόχου:

* Εργασίες τακτικής συντήρησης, ρυθμίσεις,
* Εργασίες αποκατάστασης βλαβών όποτε αυτές παρουσιαστούν.
* Το κόστος της παρουσίας του τεχνικού για την διευκόλυνση του φορέα πιστοποίησης των ανελκυστήρων για περιοδικό ή έκτακτο έλεγχο.
* Η ασφάλιση έναντι αστικής ευθύνης υπέρ τρίτων:

α) Συνολική κάλυψη ανά ατύχημα

β) Για μεμονωμένο ή ομαδικό ατύχημα

γ) Για υλικές ζημιές

δ) Για σωματικές βλάβες

* Το πλήρες κόστος όλων των αναλώσιμων ανταλλακτικών, που υπόκεινται σε φθορά λόγω φυσιολογικής χρήσης και θα χρειαστούν σε πιθανή βλάβη του κάθε Ανελκυστήρα, ενώ
* Εξαιρούνται τα υλικά μεγάλης αξίας (συρματόσχοινα, τροχαλίες, κινητήρες, μειωτήρες, αυτοτελείς μηχανισμοί, κεντρικές πλακέτες λειτουργίας, μετασχηματιστές, μηχανισμοί αυτόματων θυρών θαλάμου, κομβιοδόχοι, κλπ.).

Η ασφάλιση θα προβλέπει την παραίτηση του δικαιώματος προσφυγής κατά του Εργοδότη από τον Ανάδοχο, των υπεργολάβων και του προσωπικού αυτών και παντός εργαζομένου με οποιαδήποτε σχέση με τον Ανάδοχο του έργου όπως και κάθε άλλη περίπτωση κατά την οποία μπορεί να δημιουργηθεί οποιαδήποτε απαίτηση κατά του Εργοδότη, από υπάλληλους, επισκέπτες κ.λ.π.

Ο Ανάδοχος σε συνεργασία με τον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και τους κατά τόπους Προϊσταμένους των Χημικών Υπηρεσιών, είναι υπεύθυνος για τον αρχικό ή περιοδικό έλεγχο του εγκατεστημένου ανελκυστήρα από Πιστοποιημένο Φορέα και την έκδοση του κατά νόμων πιστοποιητικού με έξοδα της Υπηρεσίας.

1. Υποχρέωση του Αναδόχου είναι να παραδώσει στον Ανάδοχο που θα τον διαδεχθεί, μετά το πέρας των συμβατικών του υποχρεώσεων, με πρωτόκολλο και χωρίς καμία επιφύλαξη, ότι αφορά την καλή λειτουργία των Ανελκυστήρων, με το ισχύον τεχνικό πρότυπο, καθώς επίσης και πρόσβαση προς επισκευή χωρίς την ανάγκη χρήσης κανενός ειδικού εργαλείου διάγνωσης βλαβών (service tool) για την επισκευή τους ή και το επαναπρογραμματισμό τους.
2. Ο ανάδοχος υποχρεούται να λαμβάνει από την Νομαρχία ή άλλο αρμόδιο όργανο τις όποιες εγκρίσεις, θεωρήσεις κλπ απαιτούνται για να τηρούνται τα βιβλιάρια των ανελκυστήρων.
3. Το προσωπικό που εμφανίζεται για συντήρηση πρέπει να πηγαίνει στον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και στους κατά τόπους Προϊσταμένους των Χημικών Υπηρεσιών και να δηλώνει την άφιξη του κτίριο για την επισκευή και να υπογράφει στον αντίστοιχο πίνακα παρουσίας κάθε φορά για οποιαδήποτε είδος συντήρησης (προληπτική, επισκευαστική) την ώρα της εισόδου και εξόδου.

ΕΛΕΓΧΟΣ ΚΑΙ ΠΛΗΡΩΜΗ.

1. Ο Ανάδοχος υποχρεούται να προβαίνει στην σύνταξη του ειδικού δελτίου επιθεώρησης των ανελκυστήρων ενός εκάστου ανά 15νθήμερον (κάθε 1η και 15η κάθε μήνα). Η σύνταξη και η παράδοση του δελτίου στον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και στους κατά τόπους Προϊσταμένους των Χημικών Υπηρεσιών είναι υποχρεωτική για την πληρωμή.
2. Για την πληρωμή του ο ανάδοχος θα πρέπει να υποβάλλει μαζί με το τιμολόγιο του και τα κάτωθι:  
   α) λίστα με τις κανονικές επισκέψεις προληπτικής συντήρησης και τις έκτακτες επισκέψεις κατασταλτικής συντήρησης (επισκευής βλαβών)   
   β) περιγραφή βλάβης και ανταλλακτικά που χρησιμοποιήθηκαν για την αποκατάσταση της βλάβης εφόσον δεν συμπληρωθούν τα βιβλιάρια για οποιοδήποτε νόμιμο λόγο   
    γ) υπογεγραμμένο το μηνιαίο φύλλο ελέγχου εργασιών με τις αντίστοιχες εργασίες   
   δ) τα βιβλιάρια των ανελκυστήρων υπογεγραμμένα.

**ΕΙΔΙΚΟΙ ΟΡΟΙ**

**ΓΕΝΙΚΑ.**

**ΕΓΓΥΗΣΕΙΣ**

Σχετικά με την παροχή εγγυήσεων από τον προμηθευτή για την τήρηση των όρων της σύμβασης προμήθειας και συντήρησης ισχύουν τα ακόλουθα:

Η αμοιβή για τη συντήρηση θα καταβάλλεται στο τέλος του τριμήνου συντήρησης και αφού θα έχουν αφαιρεθεί τυχόν ρήτρες.

Οι προσφερόμενες τιμές (συντήρησης, ανταλλακτικών κ.λ.π), παραμένουν σταθερές, χωρίς αναπροσαρμογή, σε όλη τη διάρκεια ισχύος της σύμβασης.

Βασικό στοιχείο εγγύησης για τον όρο αυτό είναι η υποχρέωση του αναδόχου, πλέον της εγγυήσεως καλής λειτουργίας, να παραδώσει στον συντηρητή που θα τον διαδεχτεί με τον διαγωνισμό που θα γίνει με την λήξη της σύμβασής του με πρωτόκολλο χωρίς καμία επιφύλαξη σχετικά με το σύμφωνο των εγκαταστάσεων με το ισχύον τεχνικό πρότυπο κατά τον χρόνο της διαδοχής και τους όρους της παρούσης σύμβασης.

**ΧΡΟΝΟΙ ΑΠΟΚΡΙΣΗΣ.**

Σε περίπτωση υπέρβασης του χρόνου ανταπόκρισης θα επιβάλλονται ποινές σύμφωνα με το ποινολόγιο.

Σε περίπτωση που κατά την επιθεώρηση από τον τεχνίτη διαπιστωθεί ότι απαιτείται η αντικατάσταση αναλώσιμου υλικού είναι υποχρεωμένος ο Ανάδοχος να το αντικαταστήσει χωρίς καμία χρέωση της Α.Α.Δ.Ε. για ανταλλακτικό και επισκευή, στον προβλεπόμενο χρόνο.

Σε περίπτωση που η αποκατάσταση της βλάβης, απαιτεί πολύ χρόνο (ημέρες), συντάσσεται αιτιολογημένη έκθεση από τον συντηρητή. Σε περίπτωση μη αποδοχής από την Επιτροπή της αιτιολογίας, αυτόματα ισχύει το ποινολόγιο που προβλέπεται.

**ΑΝΤΑΛΛΑΚΤΙΚΑ.**

Απαγορεύεται η χρήση ανταλλακτικών με αμίαντο στις σιαγόνες των φρένων ή οπουδήποτε αλλού.

Σε περίπτωση αλλαγής ανταλλακτικού σε οποιοδήποτε Ανελκυστήρα ο συντηρητής είναι υποχρεωμένος να ενημερώνει πλήρως το τεχνικό φάκελο με τα μηχανολογικά και ηλεκτρολογικά σχέδια και υπολογισμούς ή την πιστοποίηση του νέου ανταλλακτικού, όπως απαιτεί ο ΕΛΟΤ 81.1 και πιστοποίηση της εγκατάστασης του ανελκυστήρα σύμφωνα με την Υ.Α. (ΚΟΙΝΗ) Φ.9.2./ΟΙΚ.32803/1308/1997 και την νεώτερη νομοθεσία.

Οι φάκελοι που περιέχουν όλα τα συμπληρωματικά στοιχεία,αιτήσεις –πιστοποιητικά υλικών κλπ,θα είναι υπογεγραμμένα από τα κατά νόμο επιτρεπόμενα πρόσωπα και θα υποβληθούν σε δύο όμοια αντίγραφα στον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και στους κατά τόπους Προϊσταμένους των Χημικών Υπηρεσιών.

Για την προμήθεια των υλικών, όλα θα είναι σύμφωνα με τους τεχνικούς όρους της πρόσκλησης και της ισχύουσας Νομοθεσίας, θα συνοδεύονται από τα πιστοποιητικά τύπου και τις βεβαιώσεις αντοχής που απαιτεί το τεχνικό πρότυπο καθώς και με τα σχετικά σχέδια/προσπέκτ/οδηγίες χρήσης - λειτουργίας ή προγραμματισμού και τα οποία θα τοποθετούνται στον φάκελο παρακολούθησης του ανελκυστήρα.

Ακόμη, θα τοποθετείται σημείωμα στον φάκελο με τα ακριβή στοιχεία του κατασκευαστή ή προμηθευτή του και τα σχετικά στοιχεία για την παραγγελία του και εφόσον είναι προϊόν του συντηρητή, δήλωση για υποστήριξη επί δέκα έτη με όμοια ανταλλακτικά και την παρούσα τιμή του ως υλικού μη τοποθετημένου. Επίσης θα δίδονται στον διαχειριστή/υπεύθυνο του κτιρίου και όποιο εργαλείο (προγραμματιστής κλπ.) έχει κατασκευάσει ο παραγωγός για την εγκατάσταση, προγραμματισμό, συντήρηση του ανταλλακτικού ή μηχανισμού.

**ΠΟΙΝΕΣ**

Η μη κατάθεση των βιβλιαρίων των ανελκυστήρων ενημερωμένα, υπογεγραμμένα κλπ θα επιφέρει ποινή 100€.

Στην περίπτωση που κληθεί ο συντηρητής για αποκατάσταση βλάβης και προσέλθει πλέον των επιβαλλομένων ωρών θα του επιβάλλεται ποινή 50€.

Σε περίπτωση που το σύνολο των ποινών υπερβεί το ποσό των 500€ δύναται η Υπηρεσία να κηρύξει τον ανάδοχο έκπτωτο και να αναθέσει τη συντήρηση των ανελκυστήρων σε άλλο εργολάβο.

Σε περίπτωση ακινητοποίησης ανελκυστήρα **για οποιονδήποτε λόγο** άνω των πέντε (5) εργάσιμων ημερών με υπαιτιότητα του Αναδόχου θα του επιβάλλεται ποινή ίση με την **μηνιαία αποζημίωση για τον συγκεκριμένο ανελκυστήρα** **συν το 20% της συνολικής μηνιαίας αποζημίωσης του.**

Επίσης η Υπηρεσία θα έχει όλο το δικαίωμα να καλέσει εξωτερικό συνεργείο για την αποκατάσταση της βλάβης και τα έξοδα θα παρακρατηθούν από την αμοιβή του Ανάδοχου. Ο εργολάβος υποχρεούται να δηλώσει στην Υπηρεσία εγγράφως και εγκαίρως τον προγραμματισμό και την προβλεπόμενη διάρκεια της αντίστοιχης εργασίας.

**ΤΕΧΝΙΚΗ ΠΕΡΙΓΡΑΦΗ ΣΥΝΤΗΡΗΣΗΣ ΑΝΕΛΚΥΣΤΗΡΩΝ**

Η προληπτική συντήρηση και επισκευή των ανελκυστήρων πρέπει να γίνεται σύμφωνα με την σχετική νομοθεσία και τα εθνικά πρότυπα. Οι ακόλουθες εργασίες είναι οι ελάχιστες που πρέπει να γίνουν.

Ειδικότερα ο ανάδοχος έχει τις παρακάτω υποχρεώσεις:

**ΣΥΝΤΗΡΗΣΗ (ΠΡΟΛΗΠΤΙΚΗ-ΕΠΑΝΟΡΘΩΤΙΚΗ)**

Υποχρεούται να προβαίνει στις κάτωθι εργασίες (επιθεωρήσεις, ελέγχους και αποκαταστάσεις βλαβών ή φθαρμένων ανταλλακτικών) συμπεριλαμβανομένων των απαραίτητων αναλωσίμων υλικών και μικροϋλικών.

α) Να επιθεωρεί τον ισοζυγισμό των ευθυντηρίων ράβδων (οδηγών).

β) Να επιθεωρεί το εύκαμπτο καλώδιο και το κουτί συνδέσεων αυτού.

γ) Να επιθεωρεί και καθαρίζει τους διακόπτες ασφαλείας και περιμανδαλώσεως εντός του φρέατος.

δ) Να επιθεωρεί τη συσκευή αρπάγης και την κανονική λειτουργία του διακόπτη αυτής.

ε) Να ελέγχει τη κανονική λειτουργία των διακοπτών τέρματος διαδρομής και κινητού δαπέδου, θαλάμου και ψευτοδαπέδου όπου υπάρχουν.

στ) Να ελέγχει την καλή λειτουργία του κώδωνα κινδύνου.

ζ) Να ελέγχει την καλή κατάσταση των συρματόσχοινων σε όλο το μήκος αυτών έναντι μηχανικής καταπονήσεως ή άλλης φθοράς. Αν φθαρεί ένα τότε γίνεται αλλαγή του. Αν σπάσει ένα τότε γίνεται αλλαγή όλων. Για την πρόληψη της φθοράς πρέπει η τάνυση τους να είναι ίδια και να ελέγχεται με δυναμόμετρο ανά τετράμηνο

η) Να ελέγχει την κατάσταση των Φερμούιτ των φρένων καθώς και τα πέδιλα των ευθυντηρίων ράβδων.

θ) Να ελέγχει τη στάθμη ελαίου και κιβωτίου του ατέρμονα.

ι) Να ωρομετρά και να ελέγχει όλα τα ηλεκτρικά κυκλώματα για εξακρίβωση τυχόν διαρροής ή βλάβης.

ια) Να ελέγχει τις επαφές και τη λειτουργία των ηλεκτρονόμων ορόφων, των ηλεκτρονόμων ανόδου-καθόδου, παρουσία τάσεως έναντι γης σε μεταλλικά μέρη.

ιβ) Να ελέγχει την ολίσθηση των συρματόσχοινων επί της τροχαλίας τριβής και του ρυθμιστή ταχύτητας.

ιγ) Να ελέγχει την κατάσταση των ασφαλειών του ηλεκτρικού πίνακα των ανελκυστήρων, το φωτισμό του θαλάμου, του μηχανοστασίου του φρέατος.

ιδ) Να ελέγχει την σωστή λειτουργία του ζυγού υπέρβαρου και του σήματος που δίνει

ιε) Να ελέγχει την σωστή σήμανση εντός και εκτός του θαλάμου και να την αποκαθιστά (όπως επίσης και τις οδηγίες χρήσης προς τους χρήστες)

ιστ) να αποκαθιστά τον σωστό φωτισμό στους θαλάμους αντικαθιστώντας τους καμένους λαμπτήρες

Μετά από κάθε έλεγχο πρέπει να λαμβάνει όλα τα απαραίτητα μέτρα για την άρση τυχόν φθορών, ελλείψεων ή ζημιών που διαπιστώνονται για την ασφαλή και κανονική λειτουργία των Ανελκυστήρων. Η καθυστέρηση της αποκατάστασης θα επιφέρει τις ανάλογες ποινές.

Σε περίπτωση που κρίνεται ότι ένας Ανελκυστήρας είναι επικίνδυνος για την ασφάλεια των εξυπηρετούμενων ατόμων θα πρέπει να διακόπτει τη λειτουργία του και να τοποθετεί μέχρι της επισκευής του, πινακίδες στις θύρες όλων των ορόφων με τίτλο:

**«ΠΡΟΣΟΧΗ ΚΙΝΔΥΝΟΣ Ο ΑΝΕΛΚΥΣΤΗΡΑΣ ΔΕΝ ΛΕΙΤΟΥΡΓΕΙ».**

Σε περίπτωση που η επικίνδυνη λειτουργία διαπιστωθεί από τον Προϊστάμενο του Τμήματος Α’ της Δ/νσης ΣΥΠΕ για το κτίριο επί της οδού Αν. Τσόχα 16 και τους κατά τόπους Προϊσταμένους των Χημικών Υπηρεσιών τότε αυτός αναρτά την παραπάνω πινακίδα και ειδοποιεί τον συντηρητή για την επισκευή του στους χρόνους που έχουν ορισθεί.

Όλες οι ανωτέρω υποχρεώσεις, συνολικά και επί μέρους, θεωρούνται βασικά στοιχεία για την ανάληψη συντήρησης καθώς και επισκευής των Ανελκυστήρων προς ανάθεση.

**Β. ΤΕΧΝΙΚΗ ΠΕΡΙΓΡΑΦΗ**

**1. Κεντρική Υπηρεσία (Αν. Τσόχα 16)**

**α) ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**β) ΕΠΙΣΚΕΥΗ**

Στους δύο ανελκυστήρες STAHL doublex (6 ατόμων/450kg) θα πρέπει να γίνουν τα εξής:

* 1. Τοποθέτηση συστήματος INVERTER για αυτόματη και συνεχής ρύθμιση επιτάχυνσης –επιβράδυνσης σε όλο το φάσμα ταχυτήτων στους δύο ανελκυστήρες. Η εγκατάσταση του ως άνω συστήματος θα πρέπει:
* να παρέχει ήπια πέδηση ευχάριστα αποδεκτή στους επιβαίνοντες και στρωτή ταχύτητα διαδρομής ανόδου-καθόδου. να προσφέρει ακόμα αυξημένη θερμική προστασία του ηλεκτροκινητήρα έναντι υπερθέρμανσης, λόγω μείωσης της τριβής των φερμουίτ.
* να καταργεί την μόνιμη και ανελαστική σχέση των δυο ταχυτήτων του ηλεκτροκινητήρα.
* να εξασφαλίζει μια αποτελεσματική πέδηση χωρίς υπερδιαδρομές και διαφορές στην ισοστάθμιση των πατωμάτων.
  1. Τοποθέτηση συστήματος απεγκλωβισμού UPS στους δύο ανελκυστήρες ώστε σε περίπτωση διακοπής ρεύματος να μεταβαίνει ο ανελκυστήρας σε όροφο και να απεγκλωβίζονται τυχόν επιβαίνοντες.
  2. Καθαρισμός φρεατίου.
  3. Αντικατάσταση οροφής.

**2. Χημική Υπηρεσία Πειραιά**

**α) ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**β) ΕΠΙΣΚΕΥΗ**

Για τον ανελκυστήρα STAHL απαιτούνται τα εξής:

Τοποθέτηση συστήματος INVERTER για αυτόματη και συνεχής ρύθμιση επιτάχυνσης – επιβράδυνσης σε όλο το φάσμα ταχυτήτων στον έναν ανελκυστήρα. Η εγκατάσταση του ως άνω συστήματος θα πρέπει:

* να παρέχει ήπια πέδηση ευχάριστα αποδεκτή στους επιβαίνοντες και στρωτή ταχύτητα διαδρομής ανόδου-καθόδου. να προσφέρει ακόμα αυξημένη θερμική προστασία του ηλεκτροκινητήρα έναντι υπερθέρμανσης, λόγω μείωσης της τριβής των φερμουίτ.
* να καταργεί την μόνιμη και ανελαστική σχέση των δυο ταχυτήτων του ηλεκτροκινητήρα.
* να εξασφαλίζει μια αποτελεσματική πέδηση χωρίς υπερδιαδρομές και διαφορές στην ισοστάθμιση των πατωμάτων.

**3. Χημική Υπηρεσία Ελευσίνας**

**ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**4. Χημική Υπηρεσία Κεντρικής Μακεδονίας (Θεσσαλονίκη)**

**ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**5. Χημική Υπηρεσία Λάρισας**

**ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**6. Χημική Υπηρεσία Λιβαδειάς (Λιβαδειά)**

**ΣΥΝΤΗΡΗΣΗ**

Όπως αναλυτικά περιγράφεται στο Τμήμα Α του παρόντος Παραρτήματος.

**ΠΑΡΑΡΤΗΜΑ Β’ – ΕΝΤΥΠΟ ΤΕΧΝΙΚΗΣ ΚΑΙΟΙΚΟΝΟΜΙΚΗΣ ΠΡΟΣΦΟΡΑΣ**

**της υπ’ αριθμόν 30/002/000/7855/2018 πρόσκλησης υποβολής προσφορών για την ανάθεση εργασιών επισκευής και συντήρησης των ανελκυστήρων του Γενικού Χημείου του Κράτους**

|  |  |
| --- | --- |
| **ΕΠΩΝΥΜΙΑ ΥΠΟΨΗΦΙΟΥ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νομίμου εκπροσώπου)** |  |
| **Υπεύθυνος Επικοινωνίας** |  |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **α/α** | **Υπηρεσίες για συντήρηση – επισκευή ανελκυστήρων σύμφωνα με τις τεχνικές απαιτήσεις & προδιαγραφές του Παραρτήματος Α’.** | **Προσφέρεται**  **(ΝΑΙ / ΟΧΙ)** | | **Τιμή προσφοράς χωρίς ΦΠΑ (αριθμητικά)** | | **Τιμή προσφοράς με ΦΠΑ 24% (αριθμητικά)** | | **Συνολική τιμή με ΦΠΑ** |
| **Συντήρηση** | **Επισκευή** | **Συντήρηση (ετήσια)** | **Επισκευή** | **Συντήρηση (ετήσια)** | **Επισκευή** | **Συντήρηση (ετήσια) + Επισκευή (όπου περιγράφεται)** |
| **1** | Κεντρική Υπηρεσία – Συστεγαζόμενες Χ.Υ. |  |  |  |  |  |  |  |
| **2** | Χημική Υπηρεσία Πειραιά |  |  |  |  |  |  |  |
| **3** | Χημική Υπηρεσία Ελευσίνας |  |  |  |  |  |  |  |
| **4** | Χημική Υπηρεσία Κεντρικής Μακεδονίας (Θεσσαλονίκη) |  |  |  |  |  |  |  |
| **5** | Χημική Υπηρεσία Λάρισας |  |  |  |  |  |  |  |
| **6** | Χημική Υπηρεσία Λιβαδειάς (Λιβαδειά) |  |  |  |  |  |  |  |

ΧΡΟΝΟΣ ΠΑΡΑΔΟΣΗΣ:

<ΠΟΛΗ>………………………………………………………, …../…../………

Για τον Προσφέροντα:

…………………………………………….…………………………………………..

Υπογραφή του νόμιμου εκπροσώπου και σφραγίδα Προσφέροντος

**ΥΠΕΥΘΥΝΗ ΔΗΛΩΣΗ**

### (άρθρο 8 Ν.1599/1986)

Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8 παρ. 4 Ν. 1599/1986)

**ΑΦΟΡΑ ΤΗΝ ΑΡΙΘ. ΠΡΩΤ.:30/002/000/7855/2018 ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** | | | | | | | | | | | | | |
| Ο – Η Όνομα: |  | | | | | Επώνυμο: | | |  | | | | | |
| Όνομα και Επώνυμο Πατέρα: | | | |  | | | | | | | | | | |
| Όνομα και Επώνυμο Μητέρας: | | | |  | | | | | | | | | | |
| Ημερομηνία γέννησης(2): | | | |  | | | | | | | | | | |
| Τόπος Γέννησης: | | | |  | | | | | | | | | | |
| Αριθμός Δελτίου Ταυτότητας: | | | |  | | | Τηλ: | |  | | | | | |
| Τόπος Κατοικίας: | |  | | | Οδός: |  | | | | | Αριθ: |  | ΤΚ: |  |
| Αρ. Τηλεομοιότυπου (Fax): | | |  | | | | | Δ/νση Ηλεκτρ. Ταχυδρομείου  (Εmail): | |  | | | | | |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: | | | | | | | | | | | | | | | | | |
| Α. αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές.  Β1. δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:  •συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.  •δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.  •απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.  •νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.  Β2. δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής μου δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.  Β3. δεν τελώ σε πτώχευση, ούτε σε διαδικασία κήρυξης πτώχευσης, εκκαθάριση ή αναγκαστική διαχείριση.  Β4. έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής). | | | | | | | | | | | | | | | | | |

Ημερομηνία:

Ο Δηλών- Εξουσιοδοτών

(Υπογραφή)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.

**ΠΑΡΑΡΤΗΜΑ Γ’**

**ΠΙΝΑΚΑΣ ΤΟΥ ΥΦΙΣΤΑΜΕΝΟΥ ΕΞΟΠΛΙΣΜΟΥΑΝΕΛΚΥΣΤΗΡΩΝ ΓΧΚ**

|  |  |  |  |  |  |  |
| --- | --- | --- | --- | --- | --- | --- |
| **α/α** | **Υπηρεσίες Γ.Χ.Κ.** | **Τμχ** | **Τύπος Ανελκυστήρα** | **Άτομα** | **Αριθμός Στάσεων** | **Είδος** |
| **1** | **Κεντρική Υπηρεσία-Συστεγαζόμενες Χημικές Υπηρεσίες Α’, Β’ Αθηνών/Χ.Υ. Μετρολογίας** | 2 | STAHL doublex | 6 ατόμων/450kg | 5 | ΣΥΜΒΑΤΙΚΟΣ |
| 1 | STAHL | 8 ατόμων/600 Kg | 4 | ΣΥΜΒΑΤΙΚΟΣ |
| **Χ.Υ. Ελευσίνας** | 1 | COMPACT II | 5 ατόμων/300kg | 3 | ΣΥΜΒΑΤΙΚΟΣ |
| **Χ.Υ. Πειραιά** | 1 | STAHL | 8 ατόμων/450 kg | 3 | ΣΥΜΒΑΤΙΚΟΣ |
| 1 | STAHL | 3 ατόμων/225 kg | 3 | ΣΥΜΒΑΤΙΚΟΣ |
|  | **ΣΥΝΟΛΟ ATTIKH** | **6** |  |  |  |  |
| **2** | **Χ.Υ. Κεντρικής Μακεδονίας- Θεσσαλονίκη** | 1 | Thyssen Krupp K&M | 4 ατόμων/300 Kg | 3 | ΣΥΜΒΑΤΙΚΟΣ |
| **3** | **Χ .Υ. Λάρισας** | 1 | Kleemenn | 8 ατόμων/600 Kg | 4 | ΥΔΡΑΥΛΙΚΟΣ |
| **4** | **Χ.Υ. Λιβαδειάς (Λιβαδειά)** | 1 | KLEEMAN T250 | 8 ατόμων/600 Kg | 5 | ΥΔΡΑΥΛΙΚΟΣ |
|  | **ΣΥΝΟΛΟ ΠΕΡΙΦΕΡΕΙΑ** | **3** |
|  | **ΓΕΝΙΚΟ ΣΥΝΟΛΟ ΑΤΤΙΚΗ & ΠΕΡΙΦΕΡΕΙΑ** | **9** |